cyanic-selkie/wikianc huggingface dataset:
การสลายให้อนุภาคแอลฟา
การสลายให้อนุภาคแอลฟาเหมือนกับการสลายให้กลุ่มอนุภาคอื่นๆเป็นกระบวนการ quantum tunneling พื้นฐาน การสลายให้อนุภาคแอลฟาไม่เหมือนกับการสลายให้อนุภาคบีตา การสลายให้อนุภาคแอลฟาถูกควบคุมโดยปฏิกิริยาต่อกันและกันระหว่างแรงนิวเคลียร์และแรงแม่เหล็กไฟฟ้า
เพราะมวลขนาดใหญ่ มีประจุไฟฟ้า +2 และอัตราความเร็วต่ำ เมื่อเทียบกับอนุภาคอื่นๆ อนุภาคแอลฟามักจะมีปฏิกิริยากับอะตอมอื่นๆและสูญเสียพลังงานของมันไป ดังนั้นการเคลื่อนตัวไปข้างหน้าของมันจะถูกหยุดในสองถึงสามเซนติเมตรของบรรยากาศของโลก
ฮีเลียมส่วนมากบนโลก (ประมาณ 99%) เป็นผลมาจากการสลายให้อนุภาคแอลฟาของแร่ที่ทับถมกันอยู่ใต้ดิน แร่ที่ประกอบไปด้วยยูเรเนียมหรือทอเรียม ฮีเลียมถูกนำขึ้นสู่ผิวโลกโดยเป็นผลิตภัณฑ์ที่เหลือของการผลิตก๊าซธรรมชาติ
วิกฤตผู้ลี้ภัยโรฮีนจา พ.ศ. 2558
'''วิกฤตผู้ลี้ภัยโรฮีนจา พ.ศ. 2558''' เป็นอุบัติการณ์การย้ายถิ่นของชาวโรฮีนจาจากประเทศพม่าและบังกลาเทศหลายพันคนที่กำลังดำเนินอยู่ ซึ่งสื่อนานาชาติเรียกรวม ๆ ว่า "ชาวเรือ" ไปประเทศเอเชียตะวันออกเฉียงใต้ ซึ่งรวมประเทศมาเลเซีย อินโดนีเซียและไทยโดยเรือโกโรโกโสโดยทางน่านน้ำช่องแคบมะละกาและทะเลอันดามัน ข้าหลวงใหญ่ผู้ลี้ภัยสหประชาชาติประเมินว่า นักค้ามนุษย์นำตัวกว่า 25,000 คนจากเรือตั้งแต่เดือนมกราคมถึงเดือนมีนาคม 2558 มีการอ้างว่ามีผู้เสียชีวิตราว 100 คนในประเทศอินโดนีเซีย 200 คนในมาเลเซีย และ 10 คนในไทยขณะกำลังเดินทางหลังผู้ค้ามนุษย์ทิ้งพวกเขากลางทะเล
การเลือกตั้งทั่วไปในกัมพูชา พ.ศ. 2561
การเลือกตั้งทั่วไป (ការបោះឆ្នោតជ្រើសតាំងតំណាងរាស្ត្រនីតិកាលទី៦) เกิดขึ้นในกัมพูชาเมื่อวันที่ 29 กรกฎาคม พ.ศ. 2561 ซึ่งเปิดให้ลงคะแนนเมื่อ 7.00 น.- 15.00 น.
ยูไนเต็ดคอมมูนิเกชั่น อินดัสตรี
บริษัท ยูไนเต็ดคอมมูนิเกชั่น อินดัสตรี จำกัด(มหาชน) หรือที่คนทั่วไปเรียกชื่อย่อว่า ยูคอม เป็นบริษัทโทรคมนาคม
สมเด็จพระราชินีนาถมาร์กาเร็ตแห่งสกอตแลนด์
สมเด็จพระราชินีนาถมาร์กาเร็ตแห่งสกอตแลนด์ เดนมาร์กและสวีเดน หรือ มาร์กาเร็ต ราชนารีแห่งนอร์เวย์ (Margaret, Maid of Norway) (9 เมษายน 1283 ถึง 26 กันยายน 1290) เป็น สมเด็จพระราชินีนาถแห่งชาวสกอต และ เจ้าหญิงนอร์เวย์  ยังเป็นที่รู้จักกันในนามมาร์กาเร็ตแห่งสกอตแลนด์ (นอร์เวย์: Margrete AV Skottland) และราชินีของนอร์เวย์ (นอร์เวย์: Jomfruen AV Norge ) มาร์กาเร็ตทรงขึ้งครองสิริราชสมบัติตั้งแต่ปี 1286 จนกระทั่งพระองค์สวรรคตในปี 1290 ในขณะที่เส้นทางที่จะเสด็จไป สก็อตแลนด์ รวมพระชนมายุได้เพียง 7 พรรษา การสวรรคตของพระองค์นำไปสู่ ​​สงครามประกาศอิสรภาพสกอตแลนด์
พราหมณ์กัมพูสวยัมภูวะ
พราหมณ์กัมพูสวยัมภูวะ (កម្វុស្វយម្ភុវ ) พราหมณ์กัมพูสวยัมภูวะ หรือกามพู สวายัมภูวะ
สมเด็จพระราชินีนาถมาร์กาเร็ตแห่งสกอตแลนด์
พระองค์เป็นพระราชธิดาของกษัตริย์อีริคที่ 2 แห่งนอร์เวย์ และ มาร์กาเร็ต พระราชธิดาของพระเจ้าอเล็กซานเดอร์ที่ 3 แห่งสกอตแลนด์ มาร์กาเร็ตพระราชสมภพเมื่อวันที่ 9 เมษายน 1283 ใน ทอนส์เบิร์ก พระราชมารดาของพระองค์เสด็จสวรรคตเมื่อพระองค์พระราชสมภพ
พราหมณ์กัมพูสวยัมภูวะ
ประวัติ
นักวิชาการอย่างศาสตราจารย์ยอร์ช เซเดส์ได้อ้างถึงคำจารึกของตำนานราชวงศ์กัมพูชาในศตวรรษที่ 10 ซึ่งพราหมณ์ฤาษีกัมพูสวยัมภูวะและนางอัปสร (अप्सराः อปฺสราะ, พหูพจน์ अप्सरसः อปฺสรสะ; อจฺฉรา) ชื่อเมรา ร่วมกันก่อตั้งราชวงศ์สุริยะของกัมพูชา (กัมพู-เมรา) ซึ่งเริ่มต้นด้วยพระเจ้าศรุตวรมันผู้ปกครองอาณาจักรเจนละและพระเจ้าเศรษฐวรมันพระโอรส ศาสตราจารย์ยอร์ช เซเดส์ เสนออีกว่าตำนานกัมพูสวยัมภูวะมีต้นกำเนิดในอินเดียตอนใต้ โดยเป็นรุ่นหนึ่งของตำนานการสร้างราชวงศ์กาญจีปัลลวะ มีการอ้างว่าชื่อ กัมพูสวยัมภูวะ เป็นชื่อพ้องของ กัมโพช เป็นหัวหน้าพราหมณ์ที่ได้แต่งงานกับพระนางเมราซึ่งได้รับจากพระศิวะ คำว่า กัมพู ถูกระบุว่ากร่อนเสียงมาจากภาษาสันสกฤตมาตรฐานคำว่า กัมโพช นักวิชาการชาวอังกฤษอย่าง C. Lassen, S. Levi, Michael Witzel, J. Charpentier, A. Hoffman, A. B. Keith, A. A. Macdonell, H. W. Bailey และอีกหลายคนได้ย้อนรอยชื่อชาติพันธุ์คำว่า กัมโพชา พบอยู่ในชื่อราชวงศ์คำว่า กัมพูชาเดชาห์ (สันสกฤต: कम्बुजदेशः โรมัน: Kambujadeshah) ในจารึกภาษาเปอร์เซียโบราณ (Parskar Gryhamsutram) สะกดคำว่า กัมโพชา โดยทั่วไปเป็น กัมพุชา มาร์กันเดยาปุราณะ (8.1-6) เช่นเดียวกับในศรีมัทเทวีภควัทปุราณะ (5.28.1-12) ฯลฯ กล่าวถึง กัมโพชา ว่าเป็นเผ่ากัมพู จารึกของพระเจ้าอโศกพระบรมราชโองการที่ 5 และ 13 ตั้งอยู่ที่เปศวาร์ เขียนคำว่า กัมโพช เป็น กัมโพย หรือ กัมโพ งานเขียนของชาวมุสลิมจำนวนมากในยุคกลางสะกดชื่อเผ่า กัมโพช เป็น กัมพู หรือไม่ก็ กัมโพ ในตำราและจารึกภาษาสันสกฤตและบาลีโบราณจะเห็นได้ชัดว่าศัพท์ กัมพู/กัมโพ เป็นรูปแบบที่กร่อนเสียงของ กัมพุช/กัมโพช และเกี่ยวข้องกับคำว่า กัมโพชา
โรงพยาบาลมหาวิทยาลัย
โรงพยาบาลมหาวิทยาลัย เป็นโรงพยาบาลในมหาวิทยาลัยและโรงเรียนแพทย์ของสถาบันแพทยศาสตร์ในประเทศไทย ซึ่งส่วนใหญ่สังกัดกระทรวงการอุดมศึกษา วิทยาศาสตร์ วิจัยและนวัตกรรม โดยเป็นศูนย์บริการทางการแพทย์ระดับตติยภูมิขั้นสูงที่มีขีดความสามารถในการให้บริการและมีความพร้อมในการรักษาสูงสุด เนื่องจากเป็นโรงพยาบาลที่ใช้สำหรับการเรียนการสอนเพื่อผลิตบุคลากรทางด้านการแพทย์ และเป็นโรงพยาบาลสำหรับการค้นคว้าวิจัยต่าง ๆ
โรงพยาบาลและศูนย์การแพทย์ในมหาวิทยาลัยที่ไม่ได้เป็นสถาบันผลิตแพทย์
โรงพยาบาลประเภทนี้เป็นสถานพยาบาลในมหาวิทยาลัยที่ตั้งขึ้นเพื่อรองรับการบริการทางการแพทย์ทั่วไป และการแพทย์เฉพาะทาง รวมทั้งการค้นคว้าวิจัยต่าง ๆ โดยไม่ได้เป็นสถาบันหลักในการทำการเรียนการสอนของนิสิต และนักศึกษาแพทย์ ซึ่งมีดังนี้
นาคเล่นน้ำ
นาคเล่นน้ำ หรือ พวยน้ำ (waterspout) คือ น้ำที่พุ่งเป็นลำขึ้นไปในอากาศเนื่องจากลมงวง (tornado) มักเกิดขึ้นในเขตร้อน แต่ก็มีรายงานว่าเกิดขึ้น ณ ท้องที่ที่มีอากาศปานกลางบริเวณเส้นรุ้งระดับสูง เช่น ยุโรปและทะเลสาบทั้งห้าเช่นกัน
เทซูกะโปรดักชัน
เทซูกะโปรดักชัน (Tezuka Productions; ) เป็นสตูดิโอแอนิเมชันในประเทศญี่ปุ่น ก่อตั้งโดยโอซามุ เทซูกะ ในปีค.ศ. 1968
อามามิ ซาสุเกะ
อามามิ ซาสุเกะ เป็นตัวละครจากเรื่องฮาเล็มบีท จังหวะคนจริง
อามามิ ซาสุเกะ นักกีฬาบาสเกตบอลสังกัดทีมคานาซาวะ คิตะ เบอร์ 9 มีความมั่นใจในตนเอง ทั้งในเรื่องฝีมือบาสเกตบอล และนิสัย ตามแบบฉบับเด็กที่เติบโตในต่างประเทศ มีลักษณะเด่น ที่ชอบกินป๊อกกี้ตลอดเวลา(เหมือนคาบบุหรี่ในปาก)มีความสามารถแบบเดียวกับนารุเซะ คือสามารถทำแอร์วอล์กได้ จึงถือเป็นคู่แข่งคนสำคัญของนารุเซะ ในภาคอินเตอร์ไฮ
ชวน หลีกภัย
ชวน หลีกภัย (เกิด 28 กรกฎาคม พ.ศ. 2481) เป็นนักการเมืองชาวไทย เคยดำรงตำแหน่งประธานรัฐสภาไทยและประธานสภาผู้แทนราษฎรไทย นายกรัฐมนตรีไทยคนที่ 20 รองนายกรัฐมนตรี รัฐมนตรีหลายกระทรวง ผู้นำฝ่ายค้านในสภาผู้แทนราษฎร สมาชิกสภาผู้แทนราษฎรจังหวัดตรัง 11 สมัย สมาชิกสภาผู้แทนราษฎรแบบบัญชีรายชื่อ/แบบสัดส่วน และหัวหน้าพรรคประชาธิปัตย์
ประวัติและครอบครัว
ชวน หลีกภัย เกิดเมื่อวันที่ 28 กรกฎาคม พ.ศ. 2481 ที่ตำบลท้ายพรุ (ปัจจุบันอยู่ในเขตตำบลทับเที่ยง) อำเภอเมือง จังหวัดตรัง เป็นบุตรคนที่ 3 ในจำนวน 9 คน ของนิยม กับถ้วน หลีกภัย เมื่อยังเด็ก ชวนมีชื่อเรียกในครอบครัวว่า "เอียด" หมายถึง เล็ก เนื่องจากเป็นคนรูปร่างเล็ก
ชวนจบการศึกษาจากโรงเรียนมัธยมวัดควนวิเศษมูลนิธิ และโรงเรียนศิลปศึกษาเตรียมมหาวิทยาลัยศิลปากร และนิติศาสตร์บัณฑิต มหาวิทยาลัยธรรมศาสตร์ในปี 2505 มีบุตรชายกับภักดิพร สุจริตกุล หนึ่งคน คือ สุรบถ หลีกภัย
การทำงาน
ชวนเริ่มทำงานเป็นทนายความ ต่อมาได้รับเลือกตั้งเป็นสมาชิกสภาผู้แทนราษฎรจังหวัดตรังสังกัดพรรคประชาธิปัตย์สมัยแรกในปี 2512 และได้ดำรงตำแหน่งสำคัญในหลายรัฐบาล ชวนขึ้นเป็นหัวหน้าพรรคประชาธิปัตย์ในปี 2534
ในเหตุการณ์ 6 ตุลา ถูกกล่าวหาว่าเป็นคอมมิวนิสต์พร้อมกับรัฐมนตรีในพรรคประชาธิปัตย์อีก 2 คน คือ ดำรง ลัทธพิพัฒน์ และสุรินทร์ มาศดิตถ์
นายกรัฐมนตรีสมัยแรก
ในระหว่างการดำรงตำแหน่งนายกรัฐมนตรีสมัยแรก (23 กันยายน พ.ศ. 2535 - 13 กรกฎาคม พ.ศ. 2538) รัฐบาลชวน 1 มีนโยบายที่โดดเด่น อาทิ การเร่งรัดการปฏิรูปที่ดินเพื่อเกษตรกรรม การขยายช่องทางจราจรหลักเป็น 4 ช่องจราจรทั่วทั้งประเทศ สร้างรางรถไฟรางคู่ในพื้นที่ที่มีความพร้อม เริ่มศึกษาการใช้รถไฟฟ้าในประเทศไทย โครงการนมโรงเรียน ริเริ่มกองทุนเงินให้กู้ยืมเพื่อการศึกษา(กยศ.) ส่งเสริมการกระจายอำนาจโดยผลักดันพระราชบัญญัติสภาตำบลและองค์การบริหารส่วนตำบล จัดตั้งองค์การบริหารส่วนตำบลขึ้นทั่วประเทศ และจัดการเลือกตั้งสมาชิกสภาองค์การบริหารส่วนตำบลเป็นครั้งแรก
รัฐบาลชวนสมัยแรกได้มาถึงจุดสิ้นสุด เมื่อสมาชิกคณะรัฐมนตรีไปมีส่วนในเอกสารโครงการปฏิรูปที่ดิน สปก. 4-01 ซึ่งมีการจำหน่ายในจังหวัดภูเก็ต เกิดการวิจารณ์จากสาธารณะและสื่ออย่างหนัก จึงเป็นประเด็นที่ฝ่ายค้านนำโดย นายบรรหาร ศิลปอาชา ผู้นำฝ่ายค้าน หยิบเป็นประเด็นหลักในการอภิปรายไม่ไว้วางใจรัฐบาลและได้กำหนดวันลงมติคือวันที่ 19 พฤษภาคม พ.ศ. 2538 ปรากฏว่าพรรคพลังธรรมซึ่งเป็นพรรคร่วมรัฐบาลเห็นว่ารัฐบาลตอบคำถามในการอภิปรายไม่ไว้วางใจคลุมเครือไม่ชัดเจน ทางพรรคจึงได้มีมติงดออกเสียงให้รัฐบาล ทำให้ผลการประชุมของพรรคร่วมรัฐบาลที่เหลืออยู่จึงเห็นตรงกันให้มีการยุบสภา นายชวนในฐานะนายกรัฐมนตรีจึงประกาศยุบสภาผู้แทนราษฎร และจัดการเลือกตั้งในปี พ.ศ. 2538
นายกรัฐมนตรีสมัยที่สอง
การดำรงตำแหน่งนายกรัฐมนตรีในสมัยที่สอง ถูกวิพากษ์วิจารณ์ว่าไม่เคารพกติกาประชาธิปไตย เนื่องจากรัฐบาลจัดตั้งขึ้น โดยกลุ่มของพรรคการเมืองฝ่ายค้าน ขณะที่ฝ่ายรัฐบาลเดิมสนับสนุนให้พลเอก ชาติชาย ชุณหะวัณ หัวหน้าพรรคชาติพัฒนา ดำรงตำแหน่งแทน โดยการสนับสนุนของพรรคความหวังใหม่ (125 คน) พรรคชาติพัฒนา (52 คน) พรรคประชากรไทย (18 คน) และ พรรคมวลชน (2 คน) รวม 197 เสียง ส่วนฝ่ายค้านเดิมนำโดยพรรคประชาธิปัตย์ (123 คน) ร่วมกับพรรคชาติไทย (39 คน) พรรคเอกภาพ (8 คน) พรรคพลังธรรม (1 คน) พรรคไท (1 คน) และพรรคร่วมรัฐบาลเดิม ได้แก่ พรรคกิจสังคม (20 คน) และพรรคเสรีธรรม (4 คน) สนับสนุนชวน หลีกภัย ด้วยเสียงทั้งสิ้นรวม 196 เสียง ซึ่งน้อยกว่าฝ่ายรัฐบาล 1 เสียง
การดำรงตำแหน่งนายกรัฐมนตรีของชวน หลีกภัย ก่อให้เกิดกลุ่มการเมืองชื่อ กลุ่มงูเห่า หมายถึง สมาชิกพรรคประชากรไทย 12 คนที่สนับสนุนรัฐบาลโดยคำชวนของพลตรี สนั่น ขจรประศาสน์ จนถูกพรรคประชากรไทยขับออกจากการเป็นสมาชิกพรรค และส่งผลให้สิ้นสุดสถานภาพสมาชิกสภาผู้แทนราษฎรตามกฎหมาย กลุ่มงูเห่าทั้ง 12 คน ได้ยื่นคำร้องต่อศาลรัฐธรรมนูญ ศาลรัฐธรรมนูญมีคำวินิจฉัยว่ามติดังกล่าวเป็นมติที่ไม่ชอบ ขัดต่อการปฏิบัติหน้าที่ของสมาชิกสภาผู้แทนราษฎรตามรัฐธรรมนูญ ส่งผลให้สมาชิกสภาผู้แทนราษฎรทั้ง 12 คน ยังคงสถานภาพ และหาพรรคใหม่สังกัด
นอกจากกรณีกลุ่มงูเห่าแล้ว ยังมีกรณีรัฐมนตรีร่วมรัฐบาลที่ได้รับการตัดสินว่ามีความผิดทางการเมืองอีก 2 ท่าน ได้แก่ นายรักเกียรติ สุขธนะ รัฐมนตรีว่าการกระทรวงสาธารณสุขและ พลตรีสนั่น ขจรประศาสน์ รัฐมนตรีว่าการกระทรวงมหาดไทย โดยนายรักเกียรติ สุขธนะ (พรรคชาติไทย) ได้รับคำพิพากษาตัดสินจาก ศาลฎีกาแผนกคดีอาญาผู้ดำรงตำแหน่งทางการเมือง ให้จำคุกเป็นเวลา 5 ปี ฐานเรียกรับสินบนบริษัทยา ทีเอ็น พี เฮลท์ แคร์ จำกัด ซึ่งนับว่าเป็นรัฐบาลชุดแรกที่รัฐมนตรีร่วมรัฐบาล ได้รับโทษถึงที่สุดให้จำคุกจากการทุจริตในระหว่างการดำรงตำแหน่งรัฐมนตรีในคณะรัฐบาล
นอกจากนี้ พล.ต.สนั่น ขจรประศาสน์ รัฐมนตรีว่าการกระทรวงมหาดไทย ของรัฐบาลนายชวน หลีกภัยและเลขาธิการพรรคประชาธิปัตย์ ก็ได้รับคำพิพากษาจากศาลรัฐธรรมนูญ ห้ามยุ่งเกี่ยวกับการเมืองเป็นเวลา 5 ปี จากการรายงานบัญชีทรัพย์สินตกหล่น
แม้ว่าชวนจะได้ชื่อว่าเป็นนักการเมืองที่มือสะอาด จนได้รับฉายา Mr. Clean (นายสะอาด) แต่รัฐบาลเขาเต็มไปด้วยกรณีอื้อฉาวและข่าวลือการฉ้อราษฎร์บังหลวง โดยรักเกียรติ สุขธนะ รัฐมนตรีว่าการกระทรวงสาธารณสุข ถูกตั้งข้อหาว่ารับสินบน 5 ล้านบาทจากบริษัทยาแห่งหนึ่งและบังคับให้โรงพยาบาลของรัฐซื้อยาราคาสูงเกินจริง, สุเทพ เทือกสุบรรณ รัฐมนตรีว่าการกระทรวงคมนาคมและการสื่อสาร ซึ่งถูกเชื่อมโยงกับการละเมิดกองทุนตั้งสหกรณ์ในจังหวัดสถราษฎร์ธานี, กรณีอื้อฉาวเมล็ดพันธุ์ "รั้วกินได้" ซึ่งมีการจำหน่ายเมล็ดพันธุ์เกินราคามหาศาลแก่พื้นที่ชนบท จนทำให้รัฐมนตรีช่วยว่าการกระทรวงเกษตรต้องลาออก , กรณีอื้อฉาวการตัดไม้สาละวิน ซึ่งไม้บางส่วนไปปรากฏในสำนักงานพรรคประชาธิปัตย์ในจังหวัดพิจิตร และสนั่น ขจรประศาสน์ รัฐมนตรีว่าการกระทรวงมหาดไทย และคณะรัฐมนตรีอื่นอีกแปดคนถูกพบว่าปกปิดการแจ้งบัญชีทรัพย์สิน
นอกจากนี้ การอนุมัติแต่งตั้ง จอมพลถนอม กิตติขจร เป็นนายทหารพิเศษประจำกรมทหารราบที่ 1 รักษาพระองค์ เมื่อปี พ.ศ. 2542 ท่ามกลางกระแสไม่พอใจของสังคม สื่อมวลชน และโดยเฉพาะญาติของผู้เสียชีวิต/สูญหายในเหตุการณ์ 14 ตุลา 16 และ 6 ตุลา 19
หลังพ้นตำแหน่งนายกรัฐมนตรี
ชวน หลีกภัยกลับมาเป็นผู้นำฝ่ายค้านอีกครั้งหลังการเลือกตั้งในปี 2544 เขาก้าวลงจากตำแหน่งหัวหน้าพรรคประชาธิปัตย์ในปี 2546 ผู้มารับช่วงต่อจากเขาคือบัญญัติ บรรทัดฐาน อย่างไรก็ตาม เมื่อพรรคประชาธิปัตย์พ่ายแพ้การเลือกตั้งในปี 2548 นายบัญญัติจึงลาออกจากตำแหน่งหัวหน้าพรรคฯ นายชวนจึงผลักดันให้อภิสิทธิ์ เวชชาชีวะ ดำรงตำแหน่งหัวหน้าพรรคแทน นายชวนเป็นผู้มีบทบาทสำคัญในการนำพรรคประชาธิปัตย์ร่วมบอยคอยการเลือกตั้งในเดือนกุมภาพันธ์ 2549
นายชวนเคยเข้าร่วมในการชุมนุมกับกปปส. เพื่อต่อต้านรัฐบาลยิ่งลักษณ์ ชินวัตร
ภายหลังการเลือกตั้งปี พ.ศ. 2562 ชวน หลีกภัยได้รับเลือกตั้งให้ดำรงตำแหน่งประธานสภาผู้แทนราษฎร
เครื่องราชอิสริยาภรณ์
ชวน หลีกภัย ได้รับพระราชทานเครื่องราชอิสริยาภรณ์ในประเทศและเครื่องอิสริยาภรณ์ต่างประเทศ ดังนี้
พับเมด
พับเมด (PubMed) เป็นเครื่องมือค้นหาฐานข้อมูลตัวหนึ่งซึ่งเรียกใช้ข้อมูลจากฐานข้อมูล MEDLINE ซึ่งประกอบด้วยแหล่งอ้างอิง บทคัดย่อ และบทความตัวเต็มทางวิทยาศาสตร์และชีวเวชศาสตร์ นับถึง 27 ตุลาคม 2553 PubMed มีฐานข้อมูลแหล่งอ้างอิงมากกว่า 20 ล้านแหล่งอ้างอิง นับย้อนหลังไปถึง ค.ศ. 1966 มีฐานข้อมูลพร้อมบทคัดย่อกว่า 11.5 ล้าน และพร้อมบทความตัวเต็มแบบไม่คิดค่าใช้จ่ายกว่า 3.1 ล้านบทความ
เสกฉันให้เป็นเธอ
เสกฉันให้เป็นเธอ (ชื่อเดิม : ปาฏิหาริย์รัก สลับร่าง) (시크릿 가든; Secret Garden) เป็นละครแนวรักโรแมนติก-คอมเมดี้ ออกอากาศทางสถานีโทรทัศน์ SBS ในประเทศเกาหลีใต้ ตั้งแต่วันที่ 13 พฤศจิกายน พ.ศ. 2553 ถึงวันที่ 16 มกราคม พ.ศ. 2554 ทุกวันเสาร์-อาทิตย์ เวลา 21.45 น. สำหรับในประเทศไทยมีการออกอากาศทางช่อง 7 สี ตั้งแต่วันที่ 15 ธันวาคม พ.ศ. 2555 ถึงวันที่ 2 กุมภาพันธ์ พ.ศ. 2556 ทุกวันเสาร์-อาทิตย์ เวลา 9.15 น. และปัจจุบัน พ.ศ. 2560 ออกอากาศอีกครั้งทางช่อง3SD ทุกวันจันทร์-ศุกร์ เวลา13.00 น.เป็นเรื่องราวเกี่ยวกับความรักที่เกิดขึ้นระหว่าง คิม จูวอน นักธุรกิจผู้บริหารห้างสรรพสินค้าจอมหยิ่งยโส กับ กิล ราอิม สตั๊นท์สาวแสนสวย และมีเหตุให้ทั้ง 2 คน ต้องสลับร่างกัน เรื่องราววุ่นๆจึงเกิดขึ้น
เนื้อเรื่อง
คิม จูวอน ผู้บริหารหนุ่มสุดแสนไฮโซและสมบูรณ์แบบ เขาไม่เคยประทับใจผู้หญิงคนไหนเลย จนกระทั่งเกิดเรื่องราววุ่นวายขึ้นกับ ออสการ์ หรือ ชอย วูยอง ลูกพี่ลูกน้องของเขา ผู้เป็นถึงดาราและนักร้องชื่อดัง เป็นเหตุให้ จูวอน ต้องเข้ามาแก้ปัญหาชู้สาวระหว่าง ออสการ์ กับนักแสดงหญิงที่ขู่จะแฉความสัมพันธ์ของเธอกับ ออสการ์  จูวอน จึงไปที่กองถ่ายละครที่นักแสดงหญิงคนนั้นเล่นเป็นนางเอก และได้พบกับ กิล ราอิม สตันต์หญิงคนสวย ดังต้องมนต์สะกด เขาเกิดความประทับใจในตัวเธอ พร้อมทั้งยังเข้าใจผิดคิดว่า กิล ราอิม เป็นนางเอกสาวคนที่มีปัญหากับออสการ์  เขาจึงพา กิล ราอิม ไปพบกับ ออสการ์  โดยไม่รู้ว่าเธอเป็นแฟนคลับตัวยงของออสการ์ สร้างความปลาบปลื้มใจให้กับ กิล ราอิม เป็นอย่างมากที่ทำให้เธอได้พบกับ ออสการ์  ดาราในดวงใจ  หลังจากนั้น จูวอน ก็เริ่มมาปั่นป่วนกวนใจ กิล ราอิม ที่กองถ่ายเสมอ โดยมีผู้กำกับคิวบู๊  อิม จองซู คอยแอบมองอยู่ด้วยความห่วงใย เพราะผู้กำกับเองก็รู้สึกชอบ กิล ราอิม อยู่เหมือนกัน
วันหนึ่ง ออสการ์ ต้องไปถ่ายทำมิวสิควิดีโอ ที่เกาะเชจู โดยมีทีมงานสตันต์ของ กิลราอิม ร่วมไปด้วย ในตอนแรก กิล ราอิม ไม่ได้รับอนุญาตให้ไปด้วย แต่เธอก็พยายามแทรกซึมเข้าไปในฐานะแฟนคลับของ ออสการ์ จนได้ไปร่วมในการถ่ายทำมิวสิควิดีโอครั้งนี้ โดยผู้กำกับมิวสิควิดีโอครั้งนี้คือ ยุนซึล  คนรักเก่าของ ออสก้า ที่ทิ้ง ออสการ์ ไปด้วยความเข้าใจผิด ด้วยความคับแค้นใจเธอจึงตั้งใจที่จะกลับมาแก้แค้น ออสการ์ อย่างสาสม นอกจากนั้นเธอยังเคยนัดบอดกับ จูวอน ด้วย แต่ จูวอน  กลับไม่สนใจเธอเลยแม้แต่นิดเดียว มิหนำซ้ำเธอยังเคยมีเรื่องกับกับ กิล ราอิม อีกด้วย
ส่วน จูวอน ในร่างของ กิล ราอิม เองก็ต้องมาเป็นสตันต์หญิงและมีพฤติกรรมแปลกๆ กับเพื่อนๆ เช่นกัน และเมื่อ จูวอน ในร่างของ กิล ราอิม รู้ว่า ผู้กำกับ จองซู หลงรัก กิล ราอิม อยู่ เขาจึงใช้โอกาสนี้บอกกับผู้กำกับ จองซู ว่าไม่ให้บอกความรู้สึกที่ผู้กำกับมีกับ กิล ราอิม เด็ดขาด ให้เขาเก็บความรู้สึกนั้นไว้ตลอดไป ผลจากการที่ทั้ง 2 คน ต้องสลับร่างกัน ทำให้ทั้งคู่เกิดความผูกพัน จนเกิดเป็นความรู้สึกที่ดีให้แก่กันและกัน จนกระทั่งวันที่พวกเขาสามารถสลับร่างคืนกันได้ในวันที่ฝนตก
เมื่อแม่ของ จูวอน รู้เรื่องราวทั้งหมด เธอพยายามที่จะขัดขวางทุกวิถีทาง ไม่ให้พวกเขาคบหากัน เพราะความต่างระหว่างฐานะ แต่ก็ไม่สามารถห้ามหัวใจของทั้ง 2 ไว้ได้ และแล้วทั้ง 2 ก็เกิดการสลับร่างกันอีกครั้ง ซึ่งกลับยิ่งทำให้ทั้งคู่ยิ่งผูกพันกันมากขึ้น วันที่ กิล ราอิม ต้องเข้าทดสอบเพื่อคัดเลือกเป็นตัวแทนนักแสดงภาพยนตร์จากต่างประเทศ วันนั้นเกิดฝนตกจนทำให้พวกเขาสลับคืนร่างกัน แต่ในขณะที่คืนร่างนั้น จูวอน ดันติดอยู่ในลิฟต์ จึงทำให้เขาเกิดอาการกลัวลิฟต์จนเกือบปางตาย เมื่อ กิล ราอิม รู้อย่างนั้น เธอจึงทิ้งการคัดเลือกนักแสดงนั้นและมาช่วยเขา แต่ในที่สุดเมื่อเหตุการณ์นั้นผ่านพ้นไป จูวอน ก็สามารถช่วยให้เธอผ่านการคัดเลือกนักแสดงจนได้เช่นกัน
แม่ของจูวอน ได้พบกับ กิล ราอิม ที่หลุมศพของพ่อของเธอ ทำให้เธอรู้ว่า กิล ราอิม คือลูกสาวของนักดับเพลิงที่เคยช่วยเหลือ จูวอน จากเหตุไฟไหม้ในลิฟต์ จนทำให้ จูวอน เป็นคนกลัวลิฟต์มาจนถึงทุกวันนี้ แต่ถึงกระนั้นเธอเองก็ยังไม่อยากให้ กิล ราอิม มาเป็นลูกสะใภ้อยู่ดี แต่ถึงอย่างไรก็ตามทั้งคู่ก็ยังยืนยันที่จะคบกันต่อไป
เอเชียนพาราเกมส์
กีฬาเอเชียนพาราเกมส์ (Asian Para Games) เป็นการแข่งขันกีฬาสำหรับคนพิการหลายชนิดระหว่างประเทศของเอเชีย ซึ่งตามปกติจะมีการจัดแข่งขันทุกสี่ปี โดยคณะกรรมการพาราลิมปิกเอเชีย (Asian Paralympic Committee หรือ APC) การแข่งขันจัดขึ้นครั้งแรกในปี 2010 กว่างโจว, ประเทศจีน หลังจากเอเชียนเกมส์ครั้งที่ 16 เอเชียนพาราเกมส์ครั้งที่ 2 จัดขึ้นในปี 2014 อินช็อน, ประเทศเกาหลีใต้.
อาสนวิหารพระหฤทัย (ลาฮอร์)
อาสนวิหารพระหฤทัย (Sacred Heart Cathedral) เป็นอาสนวิหารประจำอัครสังฆมณฑลลาฮอร์ ตั้งอยู่ในลาฮอร์ แคว้นปัญจาบ ประเทศปากีสถาน สร้างขึ้นด้วยความช่วยเหลือจากเบลเยียม ประกอบพิธียกอาสนวิหารในปี 1907 อาสนวิหารมีความสัมพันธ์มากกับชาวเบลเยียมในพื้นที่ อาสนวิหารเป็นผลงานออกแบบโดยสถาปนิกชาวเบลเยียม Edouard Dobbeleers จากอันต์เวิร์ป
ออลแดตรีเมนส์ (อัลบั้ม)
ออลแดทรีเมนส์ (All That Remains) เป็นอัลบั้มที่ 3 ของวงดนตรีเฮฟวีเมทัล ฟอซซี ซึ่งแตกต่างจากทั้งสองอัลบั้มก่อนหน้านี้ ลักษณะเพลงต้นฉบับทั้งหมดเป็นวงดนตรีของพวกเขาลดลงตบตาในความโปรดปรานของการเป็นวงดนตรีที่ได้รับการยอมรับมากเกินกว่าเคล็ดลับกับสมาชิกโดยใช้ชื่อจริงของพวกเขาแทนของชื่อเวที
เบท ฟีนิกซ์
อีลิซาเบท "เบท" โคแคนสกี (Elizabeth "Beth" Kocianski) เกิดวันที่ 24 พฤศจิกายน ค.ศ. 1980 นักมวยปล้ำอาชีพชาวอเมริกัน เป็นที่รู้จักดีในชื่อ เบท ฟีนิกซ์ (Beth Phoenix) ได้เข้าสู่หอเกียรติยศดับเบิลยูดับเบิลยูอีประจำปี 2017
ประวัติ
เบทเปิดตัวใน WWE ครั้งแรกเมื่อปี 2006 ด้วยการเป็นเพื่อนของทริส สตราตัส ที่ตอนนั้นกำลังมีเรื่องมีราวอยู่กับมิกกี เจมส์ มีฉายาว่า "เดอะ กรามาซอน" (The Glamazon) เป็นอดีตแชมป์หญิง WWE 3 สมัย  และแชมป์ดีวาส์ 1 สมัย รวมทั้งสิ้น 4 สมัย ในช่วงต้นปี 2012 เบทกำลังอยู่ในระหว่างการครองแชมป์ดีวาส์ เพื่อล้มสถิติการครองแชมป์ดีวาส์ ที่ยาวนานที่สุดในประวัติศาสตร์ของ WWE ซึ่งมารีส เป็นคนทำไว้ ทว่าอีกแค่หนึ่งสัปดาห์ก็จะสามารถล้มสถิติได้นั้น เบทก็มาเสียแชมป์ให้นิกกี เบลลาวันที่ 23 เมษายน 2012
ในรอว์ (1 สิงหาคม 2011) เบทได้เป็นผู้ชนะแบทเทิลรอยัลได้เป็นผู้ท้าชิงอันดับ 1 แชมป์ดีวาส์กับเคลลี เคลลี เจ้าของตำแหน่งในขณะนั้น ในซัมเมอร์สแลม (2011) เบทได้ชิงแชมป์ดีวาส์กับเคลลี เคลลีแต่ไม่สำเร็จ ในไนท์ออฟแชมเปียนส์ (2011) เบทได้ขอท้าชิงแชมป์อีกครั้ง แต่ก็ไม่สำเร็จ ในเฮลอินเอเซล (2011) เบทคว้าแชมป์ดีวาส์สมัยแรกได้สำเร็จ ในเวนเจินส์ (2011) เบทป้องกันแชมป์กับอีฟ ทอร์เรสเอาไว้ได้ ในเซอร์ไวเวอร์ซีรีส์ (2011) ต้องป้องกันแชมป์กับอีฟแบบลัมเบอร์จิลแต่ก็ป้องกันแชมป์เอาไว้ได้ ในทีแอลซี: เทเบิล แลดเดอร์ แอนด์ แชร์ (2011)ป้องกันแชมป์กับเคลลีเอาไว้ได้ ในเรสเซิลเมเนีย ครั้งที่ 28 เบทได้จับคู่กับ อีฟ ทอร์เรส เจอกับ เคลลี เคลลี จับคู่กับ มาเรีย มีนัวโนส สุดท้าย เบทกับ อีฟ ทอร์เรส ก็เป็นฝ่ายแพ้ ในรอว์ (23 เมษายน 2012) เบทเสียแชมป์ให้นิกกี เบลลาในลัมเบอร์จิล ในโอเวอร์เดอะลิมิต (2012)ได้ขอท้าชิงแชมป์กับเลย์ลาแต่ไม่สำเร็จ ในศึก โนเวย์เอาท์ (2012)ได้ขอท้าชิงแชมป์อีกครั้งแต่ก็ไม่สำเร็จ
เบทได้จะลาออกจาก WWE ในช่วงสิ้นเดือนตุลาคม 2012 ทาง PWInsider รายงานว่า ตัวเบทเองได้แจ้งให้ทาง WWE ทราบก่อนหน้านี้แล้วว่าเธอจะลาออก แถมยังกำหนดวันเวลาไว้แล้วด้วยว่าจะออกเมื่อไหร่ แหล่งข่าวภายใน WWE บอกไม่รู้สึกประหลาดใจอะไรกับการที่เบทแจ้งว่าเธอจะลาออกจาก WWE ล่วงหน้าไว้แล้ว เนื่องจากดูเหมือนเธอมีที่ท่าทีว่าจะออกตั้งแต่เมื่อปีที่แล้ว ทุกวันนี้เบทมักใช้เวลาอยู่กับแฟนหนุ่มอย่าง เอดจ์ ที่บ้านของเอดจ์ ในเมืองนอร์ทแคโรไลนา ถ้าหากหลังจากลาออกจาก WWE ไปแล้ว และวันนึงเบทตัดสินใจที่จะปล้ำกับสมาคมอื่น เธอก็สามารถที่จะใช้ชื่อเบทเป็นชื่อในการปล้ำได้ เนื่องจากเธอใช้ชื่อนี้มาตั้งแต่ก่อนที่จะเข้ามาปล้ำใน WWE แล้ว ซึ่งแท้จริงแล้วเบทแค่อยากจะออกเพื่อเอาเวลาไปทำบางสิ่งบางอย่างสักพักเท่านั้น ซึ่งก็มีการคาดการณ์เช่นกันว่าที่เธอลาออกไปนั้น เป็นเพราจะไปคอยดูแลเอดจ์ ซึ่งเตรียมจะเข้ารับการผ่าตัดต้นเดือนพฤศจิกายน 2012 และพักรักษาตัวอีกประมาณ 4 เดือน และก็มีการคาดการณ์ว่า เบทจะกลับมาใน WWE อีกในอนาคต ซึ่งเธอได้ปล้ำแมตช์สุดท้ายสั่งลาในรอว์ (29 ตุลาคม 2012) โดยเจอกับ เอเจ ลี
ปี 2017 เบทได้รับการเสนอชื่อเข้าสู่หอเกียรติยศดับเบิลยูดับเบิลยูอี ประจำปี 2017
ประวัติศาสตร์โรม
ประวัติศาสตร์โรม กินระยะเวลากว่า 2,700 ปีของการมีนครซึ่งเติบโตขึ้นจากหมู่บ้านละตินเล็ก ๆ ในศตวรรษที่ 9 ก่อนคริสตกาล มาเป็นศูนย์กลางอารยธรรมไพศาลอันครอบงำภูมิภาคเมดิเตอร์เรเนียนหลายศตวรรษ ประชากรของนครลดลงในช่วงปลายจักรวรรดิโรมันหลังโรมมิได้เป็นเมืองหลวงของจักรวรรดิอีกต่อไป และยังน้อยกว่าที่เคยในอดีตกระทั่งโรมเป็นเมืองหลวงของประเทศอิตาลีที่กลับมารวมชาติอีกครั้งในปลายคริสต์ศตวรรษที่ 19 ซึ่งรับประกันความอยู่รอดของวัตถุโรมันโบราณที่สำคัญยิ่งที่ยังเหลืออยู่ใจกลางนคร บ้างถูกทิ้งและบ้างยังใช้มาถึงปัจจุบัน หลายศตวรรษระหว่างนั้น สมเด็จพระสันตะปาปาเป็นผู้ปกครองนครและโรมกลายมาเป็นเมืองหลวงของรัฐสันตะปาปา ซึ่งเติบโตรวมบริเวณกวางของอิตาลีตอนกลาง แม้จะไม่ค่อยเข้มแข็งทางเศรษฐกิจ แต่โรมยังเป็นศูนย์กลางของการจาริกแสวงบุญและการท่องเที่ยวด้วย
ราชอาณาจักรโรมัน
กรุงโรมเป็นเมืองเล็ก ๆ ในอิตาลีที่อยู่ภายใต้การปกครองของกษัตริย์ท้องถิ่น 7 พระองค์ระหว่างปี 753-509 B.C.E. เริ่มด้วย โรมุลุสและเรมุสซึ่งในตำนานถือว่าเป็นผู้ก่อตั้งกรุงโรม สองในกษัตริย์สามพระองค์สุดท้ายคือ ทาร์ควินิอุส พริสคุส และ ทาร์ควินิอุส ซุแปร์บุส ซึ่งเป็นกษัตริย์ที่สืบเชื้อสายมาจากชาวเอทรุสกัน (ในหลักฐานทางประวัติศาสตร์ของกรีก ได้เขียนว่าพริสคุสเป็นลูกชายของผู้ลี้ภัยชาวกรีกและแม่ชาวเอทรุสกัน) ชื่อของทั้งสองมาจากชื่อเมืองทาร์ควิเนียของชาวเอทรุสกัน
ประชาชนที่อาศัยในกรุงโรมนั้นได้แก่ชาว ซาบีน และละติน ซึ่งได้รับอิทธิพลทางสังคมและวัฒนธรรมจากเพื่อนบ้านทางเหนือคือชาวเอทรุสกัน เชื้อชาติอื่น ๆ เช่น ชาวซิคุลีและซาร์ด
สาธารณรัฐโรมัน
สาธารณรัฐโรมันถูกก่อตั้งขึ้นในปี 509 B.C.E. หลังจากที่กษัตริย์ทาร์ควินที่สอง หรือ ลูชิอุส ทาร์ควินิอุส ซุแปร์บุส ถูกขับไล่ออกจากกรุงโรมโดยจูนิอุส บรูตุส ผู้นำของกลุ่มผู้มีฐานะในสมัยนั้น
แม้ว่าอาณาจักรโรมันจะกลายเป็นสาธารณรัฐที่ไม่ถูกปกครองโดยกษัตริย์แต่สาธารณรัฐโรมันก็ยังอยู่ภายใต้อำนาจของทหารและกลุ่มผู้มีอิทธิพลทางการเมือง (คือผู้มีฐานะ) เกิดความไม่พอใจของประชาชนทั่วไป ความขัดแย้งของชนทั้งสองชั้นทำให้เกิดประมวลกฎหมายแรกของสาธารณรัฐโรมันคือ กฎหมาย 12 โต๊ะ ซึ่งเป็นหลักฐานอันเป็นลายลักษณ์อักษรชิ้นแรกที่จารึกเกี่ยวกับการปกครอง
การขยายอำนาจของสาธารณรัฐโรมัน
ด้วยการพยายามปกป้องอาณาเขตของตนเองจากเพื่อนบ้านและศัตรูผู้รุกราน ชาวโรมันได้ขยายอาณาเขตของสาธารณรัฐโรมันไปจนครอบครองดินแดนทางตอนเหนือ (ชาวเอทรุสกัน) ของประเทศอิตาลี จรดใต้ คือเกาะซิซิลีซึ่งเคยอยู่ใต้การปกครองของชาวกรีก สรุปได้ว่าสาธารณรัฐโรมันในปี 270 B.C.E. กินพื้นที่เกือบทุกส่วนของประเทศอิตาลี ต่อมาไม่นานโรมก็ขัดแย้งกับชาวคาร์เธจ (ตอนเหนือของทวีปแอฟริกา) ในเรื่องการทำการค้าในแถบเมดิเตอร์เรเนียน ต่อมาได้เกิดสงครามพิวนิคขึ้นต่อเนื่องเป็นระยะเวลา 60 ปี ในระยะเวลา 60 ปีนั้น ชาวโรมันได้ปะทะกับฮันนิบาลแม่ทัพที่พยายามบุกไปยึดประเทศอิตาลีโดยผ่านทางเทือกเขาแอลป์แต่ต่อมาเขาก็ต้องยกทัพกลับไปที่แอฟริกาเมื่อในขณะเดียวกันชิพิโอแม่ทัพโรมยกทัพไปตีคาร์เธจ จนในที่สุดชิพิโอก็เป็นฝ่ายได้ชัยชนะเหนือชาวคาร์เธจ
ความรุ่งเรืองและจุดจบของสาธารณรัฐโรมัน
100 B.C.E. ความขัดแย้งระหว่างชนชั้นผู้ดีและประชาชนธรรมดาทวีความรุนแรงขึ้นเรื่อย ๆ ในขณะที่กองทัพที่ใคร ๆ ต่างเข้าร่วมได้ให้รางวัลพลทหารทุกคนด้วยการให้ที่ดินทำกินและยศถาบรรดาศักดิ์ ทำให้เกิดการต่อสู้เพื่อแย่งชิงอำนาจจนกลายเป็นสงครามกลางเมืองในที่สุด จูเลียส ซีซาร์ ในภาษาอังกฤษหรือ ยูลิอุส กาเอซาร์ ในภาษาละติน คือขุนพลที่สำคัญของโรมันที่ได้ทำศึกในกอล (ฝรั่งเศสในปัจจุบัน) และในบริเวณเกาะอังกฤษจนได้รับชัยชนะ ภายใต้การนำของจูเลียส ซีซาร์ พื้นที่ของประเทศฝรั่งเศส สเปน อังกฤษ กรีซ อียิปต์ ซีเรีย และเอเชียไมเนอร์ในปัจจุบันตกเป็นส่วนหนึ่งของสาธารณรัฐโรมันทั้งสิ้น เป็นเหตุให้สภาเซเนตแห่งโรมหวั่นเกรงอำนาจของซีซาร์เป็นอย่างมาก สภาเซเนตจึงคบคิดกับปอมเปย์ ออกบัญชาให้ซีซาร์ยกทัพกลับ แต่ซีซาร์ก็ไม่กลับและยังเดินทัพไปทำสงครามกับปอมเปย์จนได้รับชัยชนะ และได้ตั้งตนเป็นผู้เผด็จการในปี 44 B.C.E. สองปีต่อมาซีซาร์ได้ถูกรุมสังหารในสภาซีเนตโดยมีบรูตุส คนสนิทเป็นหนึ่งผู้รุมสังหารเขา เมื่อซีซาร์เห็นว่าบรูตุสเป็นหนึ่งในนั้น เขาก็ได้พูดว่า "นี่เจ้าด้วยหรือ บรูตุส"
โรงพยาบาลลาดพร้าว
บริษัท โรงพยาบาล ลาดพร้าว จำกัด (มหาชน) (ย่อ LPH) เป็นบริษัทที่ดําเนินธุรกิจสถานพยาบาลเอกชนประเภทรับผู้ป่วยไว้ค้างคืน โดยใช้ชื่อว่า "โรงพยาบาลลาดพร้าว" รวมถึงธุรกิจอื่น ได้แก่ธุรกิจให้บริการทางการแพทย์ ธุรกิจให้บริการตรวจวิเคราะห์ ทดสอบ และวิจัยด้านอาหาร ผลิตผลการเกษตร และยา ธุรกิจสนับสนุนการให้บริการทางการแพทย์และการพัฒนาธุรกิจ และธุรกิจให้บริการห้องปฏิบัติการ วิเคราะห์ และตรวจวิจัยทางการแพทย์
โรงพยาบาลลาดพร้าวก่อตั้งเมื่อ พ.ศ. 2533 ได้เริ่มการระดมทุนกับกลุ่มนักธุรกิจ กลุ่มแพทย์มาร่วมทุน หุ้นส่วนเยอะ มีผู้ถือหุ้นเกือบ 300 คน หลังจากได้ทุนก็เริ่มก่อสร้างโรงพยาบาลใช้เวลาประมาณ 2 ปี โดยในปลาย พ.ศ. 2535 เริ่มเปิดให้บริการจริงวันที่ 14 กุมภาพันธ์ พ.ศ. 2536 โดยเชิญอานันท์ ปันยารชุน มาเป็นประธานในพิธีเปิด เมื่อ พ.ศ. 2539 บริษัท โรงพยาบาลลาดพร้าว 2 จำกัด (LP2) ด้วยทุนจดทะเบียน 50.00 ล้านบาท
บริษัท โรงพยาบาล ลาดพร้าว จำกัด (มหาชน) ได้จดทะเบียน เป็นบริษัทมหาชน เริ่มซื้อขายในตลาดหลักทรัพย์แห่งประเทศไทยในวันที่ 28 ตุลาคม พ.ศ. 2558
รายชื่อนักแสดงภาพยนตร์ลามกเกย์
รายชื่อดังต่อไปนี้เป็นรายชื่อของนักแสดงชายที่ปรากฏในภาพยนตร์ลามกเกย์ ซึ่งเป็นอุตสาหกรรมภาพยนตร์ที่มีมูลค่ามากถึง 13 พันล้านดอลลาร์สหรัฐฯ ในประเทศสหรัฐอเมริกาในปี ค.ศ. 2009 โดยภาพยนตร์ลามกเกย์ก็ถือเป็นอุตสาหกรรมภาพยนตร์ลามกที่กินส่วนแบ่งร้อยละ 5 ถึง ร้อยละ 10 จากตลาดภาพยนตร์ลามกทั้งหมด
โรงพยาบาลลาดพร้าว
โรงพยาบาลลาดพร้าวมีจำนวนเตียงตามการจดทะเบียน 206 เตียง บริการด้านการรักษาโรคทั่วไปและศูนย์รวมแพทย์เฉพาะทาง บริการผู้ป่วยนอกมีศูนย์และบริการคลีนิกบริการจำนวน 18 ศูนย์ และบริการผู้ป่วยภายใน
รายชื่อนักแสดงภาพยนตร์ลามกเกย์
ชื่อของนักแสดงอาจจะเป็นทั้งชื่อจริงหรือนามแฝงของนักแสดง การใช้นามแฝงในวงการภาพยนตร์ลามกเกย์นั้นมีเหตุผลด้วยกันหลายประการ อาทิ เหตุผลทางด้านกฎหมาย, เหตุผลตามระเบียบของแต่ละค่ายภาพยนตร์ หรือ เหตุผลตามความต้องการของนักแสดงเอง เป็นต้น
ทั้งนี้รายชื่อของนักแสดงชายที่ปรากฏไม่ได้หมายความว่าบุคคลในรายชื่อทั้งหมดจะเป็นผู้ชายที่มีความหลากหลายทางเพศ แต่สามารถเป็นผู้ชายรักต่างเพศได้เช่นกัน (ดูเพิ่มเติมที่: เกย์-ฟอร์-เพย์) ซึ่งในที่นี้ตัวนักแสดงอาจจะปรากฏในภาพยนตร์ลามกประเภทอื่นทั้งในรูปแบบรักต่างเพศ หรือ รักร่วมสองเพศ
โรงพยาบาลลาดพร้าว
บริษัทย่อย
จากข้อมูลในรายการข้อมูลประจำปี 2563 ระบุดังนี้
สุริยุปราคา 15 ธันวาคม พ.ศ. 2582
สุริยุปราคาเต็มดวงจะเกิดขึ้นในวันที่ 15 ธันวาคม พ.ศ. 2582 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
อุปราคาเต็มดวงเริ่มต้นขึ้นในตอนใต้ของมหาสมุทรแปซิฟิก ผ่านพื้นที่ส่วนใหญ่ในทวีปแอนตาร์กติกา และผ่านเข้าใกล้บริเวณขั้วโลกใต้ ส่วนสุริยุปราคาบางส่วนมองเห็นได้จากส่วนปลายด้านใต้ของทวีปอเมริกาใต้และทวีปแอฟริกา โดยเหตุการณ์สิ้นสุดลงในตอนใต้ของมหาสมุทรอินเดีย หลายชั่วโมงหลังจากนั้น
ภาพ
<BR>ภาพเคลื่อนไหวแนวเส้นทาง
พ.ศ. 1822
พุทธศักราช 1822 ตรงกับคริสต์ศักราช 1279 เป็นปีปกติสุรทินที่วันแรกเป็นวันอาทิตย์ ตามปฏิทินเกรกอเรียน และเป็นปีอธิกสุรทินที่วันแรกเป็นวันจันทร์ตามปฏิทินจูเลียน
พระเจ้ามังกะยอดิน
พระเจ้ามังกะยอดิน (မင်းရဲကျော်ထင်, ) เป็นพระมหากษัตริย์แห่งราชวงศ์ตองอูของพม่า ตั้งแต่ พ.ศ. 2216 ถึง พ.ศ. 2241 พระเจ้ามังกะยอดิน เจ้าเมืองพินดาเล ได้รับเลือกโดยเสนาบดีมากกว่าพระโอรสองค์โต เป็นพระมหากษัตริย์หลังจากที่พระเชษฐาของพระองค์ พระเจ้านราวาระ สวรรคตอย่างกะทันหันใน พ.ศ. 2216 กลุ่มขุนนางที่สนับสนุนพระองค์ได้รับอำนาจและทรงกำจัดขุนนางกลุ่มอื่น ๆ อำนาจของอาณาจักรค่อย ๆ ลดลงในช่วงการปกครองของพระองค์ พม่าถูกโจมตีโดยสยามในสมัยของพระองค์
เจ้าจอมมารดาเหม ในรัชกาลที่ 5
เจ้าจอมมารดาเหมเป็นธิดาคนโตของพระยาธรรมสารนิติวิชิตภักดี (พลับ อมาตยกุล) และท่านขรัวยายแสงเกิดในสมัยรัชกาลที่ 4 ที่บ้านหน้าวัดราชบูรณะ (วัดเลียบ) เมื่อวันพุธ แรม 6 ค่ำ เดือน 10 ปีชวด ตรงกับวันที่ 21 กันยายน พ.ศ. 2407 มีน้องชาย 2 คน น้องสาว 1 คน
เจ้าจอมมารดาเหมได้เรียนหนังสือที่บ้านจนอ่านออกเขียนได้ ประกอบกับที่บ้านเป็นที่อยู่ของตระกูลใหญ่ จึงมีพี่น้องชายหญิงรุ่นราวคราวเดียวกันหลายคน และมีญาติที่เชี่ยวชาญการเล่นดนตรีไทยหลายคน เช่น พระยาธรรมสารนิติพิพิธภักดี (ตาด อมาตยกุล) มีศักดิ์เป็นอา เชี่ยวชาญซอสามสาย บุตรของพระยาธรรมสารนิติพิพิธภักดี ชื่อประคอง อมาตยกุล มีศักดิ์เป็นลูกพี่ลูกน้อง ก็เชี่ยวชาญซอสามสาย และบุตรสาวของพระยากษาปนกิจโกศล (โหมด อมาตยกุล) ชื่อสังวาลย์ อมาตยกุล มีศักดิ์เป็นลูกพี่ลูกน้อง ก็เชี่ยวชาญกระจับปี่ ท่านจึงคุ้นเคยกับดนตรีไทย การขับร้อง และร่วมวงเครื่องสายมาตั้งแต่เด็ก
เมื่ออายุ 12 ปี บิดาก็ได้นำท่านไปฝากถวายตัวในวัง พร้อมกับน้องสาวชื่อประคอง ไว้กับท้าวทรงกันดาล (วรรณ อมาตยกุล) ผู้บังคับการพระคลังฝ่ายใน ซึ่งมีศักดิ์เป็นอา และเป็น ท่านและน้องสาวได้เรียนวิชาของกุลสตรี คือ การช่างฝีมือ และการขับร้อง จนสามารถร้องเพลงตับมโหรีโบราณได้ดี ได้ร้องเป็นต้นเสียเพราะแม่นเพลง ได้รับการฝึกหัดให้บรรเลงมโหรีเครื่องสี่และมโหรีเครื่องหกตามแบบอยุธยา พร้อมทั้งเรียนวิชาหมอนวดและปรุงน้ำอบไทย
เจ้าจอมมารดาเหมได้ถวายตัวเป็นข้าราชการฝ่ายใน และได้เป็นเจ้าจอมเมื่ออายุ 14 ปี ได้ร่วมทำงานมโหรีฝ่ายใน บรรเลงมโหรีเครื่องสี่ ถวายแด่พระเจ้าอยู่หัวในยามทรงว่างพระราชธุระ ในเวลากลางคืน ท่านได้ถวายตัวอยู่งานพร้อมกับน้องสาว คือเจ้าจอมประคอง และ เจ้าจอมสังวาลย์ และได้เพื่อนเจ้าจอมรุ่นเดียวกันอีกคนหนึ่ง คือเจ้าจอมมารดาวาด ร่วมบรรเลงมโหรีเครื่องสี่ ประกอบด้วย
วงมโหรีเครื่องสี่ฝ่ายในนี้ ได้ยกเลิกไปเมื่อเจ้าจอมมารดาวาดมีครรภ์ และให้ประสูติพระองค์เจ้า คือ กรมพระกำแพงเพชรอัครโยธิน และเจ้าจอมมารดาเหมก็มีพระองค์เจ้าเหมวดี
เจ้าจอมมารดาเหมให้ประสูติพระราชโอรสพระองค์หนึ่ง แต่สิ้นพระชนม์ก่อนครบกำหนดประสูติ ต่อมาจึงประสูติพระราชธิดา คือ พระองค์เจ้าหญิงมัณฑนาภาวดี ต่อมาพระบาทสมเด็จพระจุลจอมเกล้าเจ้าอยู่หัวพระราชทานพระนามใหม่เป็นพระองค์เจ้าหญิงเหมวดี
ประมาณ พ.ศ. 2450–2451 ท่านได้ป่วยเป็นโรคมะเร็งเต้านม และยินยอมให้แพทย์ฝรั่งผ่าตัด นับเป็นสตรีไทยคนแรกที่สามารถรักษามะเร็งที่เต้านมเป็นผลสำเร็จ
เจ้าจอมมารดาเหมถึงแก่อสัญกรรมด้วยโรคเนื้องอกในปาก ณ ตำหนักใน สวนสุนันทา เมื่อวันที่ 9 กรกฎาคม พ.ศ. 2474 เวลา 6 นาฬิกา 47 นาที ขณะมีอายุได้ 67 ปี ต่อมาในเวลา 17 นาฬิกา 30 นาที วันเดียวกัน สมเด็จพระเจ้าพี่ยาเธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต เสด็จพระราชทานน้ำหลวงอาบศพ
อักษรกลาโกลิติก
อักษรกลาโกลิติก (Glagolitic alphabet) ประดิษฐ์เมื่อราว พ.ศ. 1400 โดยมิชชันนารี เซนต์ ซีริลและเซนต์ มีโธดีอัส เพื่อใช้เขียนคัมภีร์ไบเบิลและงานทางศาสนาในบริเวณโมราเวียใหญ่ อาจพัฒนามาจากตัวเขียนของอักษรกรีก อักษรนี้อาจจะเป็นพื้นฐานของอักษรที่ใช้เขียนภาษาสลาโวนิกคริสตจักรโบราณต่อมาอักษรนี้ถูกแทนที่ด้วยอักษรซีริลลิก
โดฟ คาเมรอน
โดฟ โอลิเวีย คาเมรอน (Dove Olivia Cameron ชื่อเกิด โคลอี เซเลสเต ฮอสเตอร์แมน; เกิด 15 มกราคม ค.ศ. 1996) เป็นนักแสดงและนักร้องชาวอเมริกัน เธอเป็นที่รู้จักในการแสดงรับบทเป็นตัวละครหลัก (คู่แฝดต่างลุค) ในซิทคอมวัยรุ่น เรื่อง ลิฟแอนด์มัดดี ทางช่อง ดิสนี่ย์แชนแนล. และเธอยังรับบทเป็น เคย์ล่า มอร์แกน ในภาพยนตร์เรื่อง Cloud 9 และ เดสเซนแดนท์ส รวมพลทายาทตัวร้าย รับบทเป็น มาล ลูกสาวของ มาเลฟิเซนต์ และเธอยังมีผลงานเรื่องต่อ เดสเซนแดนท์ส รวมพลทายาทตัวร้าย 2 ที่ ณ ตอนนี้ได้ออกอากาศรอบ Premier ทางช่อง Disney Channel เมื่อวันที่ 21 กรกฎาคม 2560 ที่ผ่านมา
ทราเวียน
ทราเวียน (Travian อ่านว่า ทา-เวี่ยน) เป็นเกมออนไลน์ที่สามารถเล่นบนเบราว์เซอร์ จัดสร้างขึ้นโดยบริษัททราเวียนเกมส์ของประเทศเยอรมนี เปิดตัวครั้งแรกในวันที่ 5 กันยายน ค.ศ. 2004 ในสหราชอาณาจักรผู้ผลิตได้นำเหตุการณ์สมัยสงครามโบราณมาเป็นเนื้อหาภายในเกม
ทราเวียนได้มีการแปลเป็นภาษาต่าง ๆ กว่า 40 ภาษาจากต้นฉบับภาษาเยอรมัน ทราเวียนได้มีการแปลเป็นภาษาอื่นถึง 40 ภาษา และมีผู้เล่นประมาณถึง 5 ล้านคนจาก 300 เซิร์ฟเวอร์ทั่วโลก   ในปี ค.ศ. 2006 ทราเวียนได้รับรางวัล ซุปเปอร์เบราว์เซอร์เกม ในประเภทเกมขนาดใหญ่
ทราเวียนเป็นโปรแกรมใน พีเอชพี และทำงานในเบราว์เซอร์ที่ทันสมัยที่สุดและยังเป็นเกมแรกที่สามารถเล่นบนโทรศัพท์มือถือ โดยจะต้องเปิดโปรแกรมจาวา
รุ่น 3-3.6
เมื่อเริ่มเข้าสู่เกมจะได้เป็นผู้นำหมู่บ้านเล็กของเผ่า โรมัน ทูทั่น หรือ กอว์ล และจะได้รับประชากร 2 คนในหมู่บ้านมีเพียงอาคารหนึ่งหลังซึ่งก็คือ อาคารหลัก รอบๆอาคารหลักจะมีหลุมหลายหลุม ซึ่งไว้สำหรับสร้างสิ่งก่อสร้างอย่างอื่นเพิ่มเติม
ข้างนอกของหมู่บ้านจะมีการแบ่งทรัพยากรออกเป็น 18 เขตและอยู่ในระดับ 0 ซึ่งผู้เล่นทุกคนจะได้รับการจัดสรรทรัพยากรอย่างเท่ากันเมื่อเริ่มเล่น แต่หมู่บ้านที่ผู้เล่นสร้างขึ้นใหม่จะมีทรัพยากรที่แตกต่างกันไปแล้วแต่พื้นที่ ซึ่งทรัพยากรต่างๆในเกมได้แก่ ไม้ (ได้มาจากคนตัดไม้) โคลน (ได้มาจากบ่อโคลน) เหล็ก (ได้มาจากเหมืองเหล็ก) และธัญพืช (ได้มาจากทุ่งธัญพืช) ซึ่งทรัพยากรเหล่านี้จะผลิตได้จำนวนหนึ่งต่อ 1 ชั่วโมงขึ้นอยู่กับระดับของทรัพยากรนั้น (ในระดับ 0 สามารถผลิตได้ 2 หน่วยต่อชั่วโมง) นอกจากนี้ยังมีโอเอซิสที่สามารถเพิ่มอัตราการผลิตทรัพยากรได้โดยจะต้องนำฮีโร่ไปครอบครองโอเอซิสนั้น ซึ่งฮีโร่ได้มจากการที่ผู้เล่นนำทหาร 1 ตัวในหมู่บ้านไปทำการฝึกเป็นฮีโร่ในคฤหาสน์ฮีโร่
อีกส่วนหนึ่งของเกมทราเวียนคือการสร้างกองกำลังทหารในระยะเริ่มเล่นผู้เล่นจะสามารถสร้างกองกำลังทหารได้ที่ค่ายทหาร กองกำลังทหารเหล่านี้มีหน้าที่โจมตีเมืองอื่นๆหรือทำการปล้นทรัพยากรก็ได้ เมื่อผู้เล่นยกระดับค่ายทหารขึ้นเป็นระดับ 3 จะสามารถสร้างศูนย์วิจัยซึ่งมีหน้าที่ในการวิจัยกองกำลังแบบใหม่ นอกจากนี้อาจจะสร้างโรงม้าและโรงตีเหล็ก เพื่อทำการสร้างทหารม้าขึ้นมาซึ่งจะต้องใช้ทรัพยากรในการผลิตมากกว่าทหารราบ นอกจากนี้ยังมีเครื่องกระทุ้งไว้สำหรับทำลายกำแพงเมือง เครื่องยิงหินไว้สำหรับทำลายสิ่งก่อสร้างในเมือง หัวหน้าเผ่า (มีเฉพาะเผ่าทูทั่นกับกอว์ล) หรือสมาชิกสภา สูง (เฉพาะเผ่าโรมัน) ที่ไว้สำหรับลดความจงรักภักดีของศัตรู และผู้ตั้งถิ่นฐานใหม่สำหรับผู้เล่นที่อยากจะตั้งเมืองใหม่ ซึ่งจะต้องใช้ทรัพยากรในการสร้างอย่างมาก
เป้าหมายสูงสุดของการเล่นทราเวียนก็คือการสร้าง วันเดอร์ออฟเดอะเวิลด์ ที่ระดับ 100 เมื่อมีผู้เล่นที่สามารถสร้างวันเดอร์ออฟเดอะเวิลด์ที่ระดับ 100 แล้วทางระบบจะทำการยุติการเล่นในเซิร์ฟเวอร์นั้นและจะประกาศผู้ที่เป็นที่ 1 ของเซิร์ฟเวอร์นั้นการที่จะสร้างวันเดอร์ออฟเดอะเวิลด์ได้นั้นจะต้องเอามาจากหมู่บ้านของเผ่าเนเซอร์
นอกจากนี้ทราเวียนยังมีการจัดลำดับของผู้เล่นที่มีคะแนนการโจมตี การป้องกัน และการปล้นไว้หากผู้เล่นคนใดสามารถทำอันดับอยู่ใน 10 อันดับแรกของแต่ละอย่างก็จะได้รับเหรียญติดไว้ที่โปรไฟล์ของผู้เล่นนั้นๆซึ่งจะถมีการมอบรางวัลให้ทุกๆสัปดาห์
เผ่า
ในทราเวียนมีเผ่าอยู่ทั้งหมด 4 เผ่าแต่ให้ผู้เล่นเลือกเผ่าได้ 3 เผ่าดังนี้ โรมัน ทูทั่น และกอล ซึ่งทั้ง 3 เผ่ามีคุณสมบัติที่ต่างกันไป โรมันจะสร้างสิ่งก่อสร้างได้รวดเร็ว กอลเน้นการป้องกันและทูทั่นเน้นการโจมตี
ส่วนอีกเผ่าหนึ่งก็คือเนเซอร์ซึ่งเป็นเอ็นพีซี ตามเกมจะถูกโรมัน ทูทั่น และกอว์ลรุกราน เนเซอร์จะเข้ามาเป็นส่วนหนึ่งของเกม 260 วัน นับตั้งแต่วันเปิดเซิร์ฟเวอร์ ถ้าเป็นเซิร์ฟเวอร์สปีดจะเป็น 100 วัน เนเซอร์เป็นผู้ครอบครองโอเอซิสซึ่งจะไม่ไปรุกรานใคร แต่ทั้ง 3 เผ่าจะมารุกรานได้
พันธมิตร
ทราเวียนยังเปิดโอกาสให้ผู้เล่นรวมกลุ่มกันขึ้นเรียกว่า พันธมิตร เพื่อที่จะช่วยสมาชิกในพันธมิตร เช่น การช่วยส่งกองกำลังเสริม ส่งทรัพยากรไปช่วย โดยพันธมิตร 1 พันธมิตรจะสามารถรับสมาชิกได้สูงสุด 60 คนและทุกๆ 1 สัปดาห์ทางระบบจะมีการประกาศ 10 อันดับที่มีการโจมตี ป้องกัน ปล้น และไต่อันดับสูงสุดอีกด้วย
รุ่น 4
มีการเพิ่มเติมระบบในส่วนของฮีโร่ โดยแทนตัวผู้เล่นเป็นตัวฮีโร่ไปเลย ไม่มีการฝึกฮีโร่เหมือนแต่ก่อน มีระบบผจญภัยของฮีโร่ มีระบบประมูลของ และระบบแผนที่แบบใหม่ ซึ่งทำให้ตัวเกมส์ดูหน้าสนใจขึ้น
ประวัติรุ่น
ในรุ่น 3 มีการสร้างโอเอซิสเพือเพิ่มการผลิตทรัพยากรภายในเมืองซึ่งต่างจาก 2 รุ่นก่อนและในรุ่น 3 ยังมีการสร้างฮีโร่ สามารถเพิ่มระดับทรัพยากรได้มากกว่ารุ่นก่อนซึ่งสามารถเพิ่มระดับทุ่งธัญพืชและบ่อโคลนได้ถึงระดับ 19 และไม้กับเหมืองเหล็กสามารถเพิ่มระดับได้ถึงระดับ 18 และยังมีการสร้างสิ่งประดิษฐ์ซึ่งผู้เล่นจะต้องสร้างคลังสมบัติก่อน ในรุ่น 3 นี้มีการเปิดตัวเซิร์ฟเวอร์สปีด3x และยังมีการแนะนำภารกิจให้กับผู้เล่นซึ่งจะได้รับทรัพยากรหรือทองจากเควสมาสเตอร์เป็นการตอบแทน ในวันที่ 16 มีนาคม ค.ศ. 2007 ได้มีการเปิดตัวรุ่นที่คลาสสิกที่สุดที่เรียกว่าทราเวียน 2.5 ซึ่งบางทีจะเรียกว่ารุ่น 3 แต่ก็มีส่วนคล้ายกับรุ่น 2   ทุกเซิร์ฟเวอร์ได้ปรับมาใช้รุ่นนี้หมดและต่อจากนั้นได้เปิดตัวรุ่น 3.6 ซึ่งมาพร้อมกับบริการพลัส ในเดือนกรกฎาคม ค.ศ. 2010 ทางผู้พัฒนาได้บอกว่าจะมีการเปิดตัวรุ่น 4 ในปี ค.ศ. 2011
บริการเพิ่มเติม
ทราเวียนยังมีบริการทราเวียนพลัสเพื่อเพิ่มศักยภาพในการเล่นเช่น การสร้างเมืองได้เร็วขึ้น ทรัพยากรผลิตได้มากกว่าปกติ ทหารมีค่าโจมตีมากกว่าปกติ เป็นต้น ซึ่งผู้เล่นจะสามารถใช้บริการทราเวียนพลัสได้จะต้องมีทองก่อน ซึ่งทองได้มาจาก การทำภารกิจของระบบ การโอนมาจากบัญชีผู้ใช้อื่น การแนะนำคนอื่นมาเล่นทราเวียน หรือการซื้อโดยการใช้เงินจ่ายผ่านธนาคาร
เจ้าหญิงนอเอล เจ้าหญิงแห่งซาอิด
เจ้าหญิงนอเอล เจ้าหญิงแห่งซาอิด (Noal, Princess of the Sa'id) (เดิม:เจ้าหญิงนอเอลแห่งอัฟกานิสถาน) ประสูติเมื่อวันที่ 6 ธันวาคม พ.ศ. 2523 ณ โรม อิตาลี เป็นพระธิดาใน เจ้าชายมูฮัมหมัด ดาวูด พาทุนยา ข่านแห่งอัฟกานิสถาน ทรงเป็นพระราชนัดดาใน พระเจ้าโมฮัมเหม็ด ซาเฮียร์ ชาห์แห่งอัฟกานิสถาน พระมหากษัตริย์รัชกาลสุดท้ายของอัฟกานิสถาน และ สมเด็จพระราชินีฮุไมรา เบกุมแห่งอัฟกานิสถาน เมื่อยังทรงพระเยาว์ ทรงเข้าศึกษา ณ โรงเรียนเซนต์โดมินิก เมื่อทรงจบการศึกษาแล้ว ทรงเป็นช่างเจียระไนพลอย ก่อนจะทรงเข้าศึกษาระดับปริญญา ณ มหาวิทยาลัยเว็บเตอร์ กรุงลอนดอน ต่อมาทรงเปิดแบรด์เสื้อผ้าในชื่อของ Noal & Co Ltd ในปี 2544
พระมารดาของนอเอลเป็นนักการทูตหญิงฝีมือเยี่ยมและเป็นบุตรสาวของ นายพลู มูฮัมหมัด อดีตเอกอัครราชทูตอัฟกานิสถานประจำกรุงโรม
เสกสมรส
พระองค์ทรงเสกสมรสกับ เจ้าชายมูฮัมหมัด อาลี เจ้าชายแห่งซาอิด พระราชโอรสใน พระเจ้าฟูอัดที่ 2 แห่งอียิปต์ เมื่อวันที่ 30 สิงหาคม 2556 พระองค์รับพระราชทานพระอิสริยยศที่ เจ้าหญิงแห่งซาอิด เจ้าหญิงแห่งอียิปต์ พระวรชายา โดยมีแขกเข้าร่วมงานมากมาย อีกทั้งยังมีราชวงศ์ยุโรป ทรงมีพระราชบุตรดังนี้
พ.ศ. 1823
พุทธศักราช 1823 ใกล้เคียงกับ
กินทามะ เดอะมูฟวี่ กำเนิดใหม่ดาบเบนิซากุระ
กินทามะ เดอะมูฟวี่ กำเนิดใหม่ดาบเบนิซากุระ เป็นภาพยนตร์อนิเมะญี่ปุ่นฉายในปี พ.ศ. 2553 ผลิตโดยสตูดิโอซันไรส์ ดัดแปลงจากมังงะเรื่องกินทามะ ผลงานของฮิเดอากิ โซราจิ เนื้อเรื่องภาพยนตร์เป็นการนำเนื้อเรื่องภาคเบนิซากุระของเรื่องกินทามะมาเล่าใหม่ เรื่องราวตอนที่คาซึระ โคทาโร่ถูกลอบทำร้ายโดยสมาชิกของกองทหารอสุรา สมาชิกร้านรับจ้างสารพัดกินจังทั้งสามคนจึงเริ่มออกตามหา
เนื้อเรื่อง
คาซึระ โคทาโร่ หัวหน้านักรบขับไล่ต่างแดนคนหนึ่งในเอโดะ ได้ถูกลอบทำร้ายโดยนักดาบปริศนาที่ถือดาบประหลาดและหายตัวไปอย่างลึกลับ อลิซาเบธซึ่งเป็นสัตว์เลี้ยงของคาซึระจึงได้ขอร้องซากาตะ กินโทกิ เพื่อนของคาซึระที่ทำอาชีพเป็นนักรับจ้างสารพัด รวมทั้งลูกจ้างของเขาคือชิมูระ ชินปาจิ และคางุระ ให้ช่วยออกสืบหาผู้ที่ทำร้ายคาซึระ ขณะเดียวัน กินโทกิก็ได้รับการจ้างวานจากช่างตีดาบมุราตะ เท็ตสึยะให้ตามหาดาบที่ถูกขโมยไปชื่อเบนิซากุระ
ชินปาจิและอลิซาเบธได้มาซุ่มรอนักดาบที่ทำร้ายคาซึระ ได้พบว่านักดาบผู้นั้นคือโอคาดะ นิโซ นักดาบตาบอดที่เคยปะทะกับกินโทกิมาก่อน และตอนนี้ได้เป็นผู้ถือครองดาบเบนิซากุระ กินโทกิได้เข้ามาต่อสู้กับนิโซ แต่ต้องเสียทีให้ดาบเบนิซากุระจนได้รับบาดเจ็บสาหัส ชินปาจิเข้าช่วยกินโทกิด้วยการตัดแขนข้างหนึ่งของนิโซไป บวกกับหน่วยลาดตระเวนได้ยินเสียงเอะอะจากการต่อสู้จึงกรูกันเข้ามา นิโซจึงหลบหนีไป กินโทกิที่เสียเลือดมากได้ล้มลงหมดสติไป
ฝ่ายคางุระได้สืบร่องรอยของคาซึระจนมาพบเรือของกลุ่มนักรบขับไล่ชื่อกองทหารอสุรา ที่มีทากาสุงิ ชินสุเกะ อดีตสหายของกินโทกิเป็นหัวหน้ากลุ่ม และมีนิโซเป็นหนึ่งในสมาชิกของกลุ่มด้วย คางุระได้ต่อสู้กับกองทหารอสุรา แต่พลาดท่าโดนจับได้
กินโทกิฟื้นสติขึ้นมาพบว่าตัวเองได้รับการรักษาและนอนพักอยู่ที่ร้านรับจ้างสารพัดโดยมีโอทาเอะคอยคุม ต่อมาได้พบกับมุราตะ เท็ตสึโกะ น้องสาวของช่างตีดาบเท็ตสึยะ ที่มาขอร้องให้กินโทกิช่วยหยุดพี่ชายที่ร่วมมือกับกองทหารอสุราในผลิตดาบเบนิซากุระเพื่อการทำลายล้างเอโดะ กินโทกิส่งเงินคืนและทำทีบอกปฏิเสธไป แต่เขาไม่อาจทนอยู่เฉยได้และโอทาเอะก็รู้เรื่องนี้ จึงทำทีออกไปซื้อของและจัดเสื้อผ้า ดาบไม้กับร่มที่ตัวเองชอบที่สุดวางไว้ให้กินโทกิสวมออกไป ฝ่ายเท็ตสึโกะบังเอิญถูกชนล้มและทำซองเงินหล่นจนของในซองโผล่ออกมา พบโน้ตสั้นๆที่เขียนไว้ว่า"พบกันที่ร้านตีเหล็ก"ของกินโทกิ
กลุ่มนักรบขับไล่ต่างแดนของคาซึระได้โกรธแค้นทากาสุงิที่ทำร้ายคาซึระจนถึงแก่ชีวิต จึงนำเรือเข้าโจมตีเรือของกองทหารอสุรา ฝ่ายชินปาจิได้ลักลอบขึ้นเรือของกองทหารอสุรา และช่วยคางุระเอาไว้ได้ พร้อมๆกับที่คาซึระที่หายสาบสูญไปนั้น ก็ได้ปลอมตัวเป็นอลิซาเบธ แล้วลอบเข้าทำลายโรงงานผลิตดาบเบนิซากุระจนสิ้น
กินโทกิได้ขึ้นมาร่วมการต่อสู้ แล้วได้ปะทะกับนิโซอีกครั้ง โดยสามารถต่อสู้ได้เปรียบกับนิโซ แต่นิโซได้ถูกดาบเบนิซากุระกลืนกินจนร่างกายเปลี่ยนแปลงไป แล้วจัดการกินโทกิจนหมดสติ ชินปาจิ คางุระ และเท็ตสึโกะได้เข้าไปเพิ่อช่วยเหลือ เท็ตสึโกะเกือบจะถูกนิโซฆ่า แต่เท็ตสึยะพี่ชายได้เข้ามารับดาบแทนจนบาดเจ็บสาหัสอย่างหนัก ทำให้กินโทกิได้ฟื้นคืนสติ แล้วจัดการปราบนิโซและดาบเบนิซากุระลงได้ ฝ่ายเท็ตสึยะได้กล่าวฝากฝังกับเท็ตสึโกะ แล้วทนพิษบาดแผลไม่ไหวเสียชีวิตไป
โจรสลัดฮารุซาเมะได้เดินทางมาสนับสนุนกองทหารอสุรา กินโทกิและคาซึระจึงช่วยรบต้านไว้ เพื่อเปิดทางให้คนอื่นๆได้หนีไปได้ ก่อนจะประกาศตัดเพื่อนกับทากาสุงิและพากันโดดลงมาจากเรือ กินโทกิโดดเกาะตัวคาซึระที่ติดร่มชูชีพไว้กับตัว ทั้งสองจึงลงพื้นได้อย่างปลอดภัย ทากาสุงิและกองทหารอสุราซึ่งบอบช้ำจากการต่อสู้ ได้เดินทางจากไปยังอวกาศพร้อมกับโจรสลัดฮารุซาเมะ ฝ่ายกินโทกิ ชินปาจิ และคางุระก็กลับมาถึงร้านรับจ้างสารพัดโดยสวัสดิภาพ
การออกฉาย
ในเดือนตุลาคม พ.ศ. 2552 บริษัท วอร์เนอร์บราเธอร์สได้จดทะเบียนโดเมนอินเทอร์เน็ต "Gintama-movie.com" โดยที่ยังไม่ยืนยันว่ากินทามะจะถูกดัดแปลงไปเป็นภาพยนตร์ ต่อมาในนิตยสารโชเน็นจัมป์ฉบับที่ 48 ของปี พ.ศ. 2552 ได้ลงข่าวยืนยันว่ากินทามะจะถูกดัดแปลงเป็นภาพยนตร์จอเงิน โดยทิ้งคำโปรยไว้ว่า "Wasshoi Matsuri!!"
ภาพยนตร์กินทามะ เดอะมูฟวี่ กำเนิดใหม่ดาบเบนิซากุระออกฉายในประเทศญี่ปุ่นเมื่อวันที่ 24 เมษายน พ.ศ. 2553 วางจำหน่ายในรูปแบบดีวีดีทั้งแบบปกติและแบบจำกัดจำนวนเมื่อวันที่ 15 ธันวาคม พ.ศ. 2553 และมีการวางจำหน่ายในรูปแบบบลูเรย์เมื่อวันที่ 26 มิถุนายน พ.ศ. 2556
ในประเทศไทย บริษัท โรส มีเดีย แอนด์ เอ็นเตอร์เทนเมนท์ ได้ประกาศเป็นผู้ถือลิขสิทธิ์ภาพยนตร์กินทามะ เดอะมูฟวี่ กำเนิดใหม่ดาบเบนิซากุระบนเว็บบอร์ดของเว็บไซต์ของบริษัท โรส มีเดีย แอนด์ เอ็นเตอร์เทนเมนท์ เมื่อวันที่ วันที่ 6 เมษายน พ.ศ. 2554 ได้ออกฉายในงาน Manga & Anime festa ณ เซ็นจูรี่ เดอะมูฟวี่ พลาซ่า เมื่อวันที่ 6 และ 7 สิงหาคม พ.ศ. 2554 ออกวางจำหน่ายทั้งในรูปแบบดีวีดีและวีซีดีเมื่อวันที่ 11 สิงหาคม พ.ศ. 2554 และเคยออกอากาศทางช่องแก๊งการ์ตูน เมื่อวันที่ 26 มกราคม พ.ศ. 2557
ชุดตัวอักษรอิทรัสคัน
ชุดตัวอักษรอิทรัสคัน (Etruscan alphabet) พัฒนามาจากชุดตัวอักษรกรีกตะวันตก จารึกที่พบครั้งแรกอายุราว 7 ปีก่อนพุทธศักราช ส่วนมากเขียนจากซ้ายไปขวา แนวนอน แต่บางหลักเขียนจากซ้ายไปขวาแล้วขวาไปซ้าย พบจารึกอักษรนี้ตามหลุมฝังศพ แจกัน รูปปั้น กระจก อัญมณี ชิ้นส่วนของจารึกเหล่านี้สามารถอ่านออกเสียงได้ แต่นักวิชาการยังไม่แน่ใจในความหมาย งานส่วนใหญ่ที่เหลืออยู่เป็นงานด้านศาสนา ประวัติศาสตร์และการละคร
วัดโพธาราม (อำเภอเสนางคนิคม)
วัดโพธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเสนางคนิคม อำเภอเสนางคนิคม จังหวัดอำนาจเจริญ
วัดโพธาราม หรือ วัดบ้านตำแย เดิมชื่อ วัดศรีโพธิ์ไชย ตั้งวัดเมื่อ พ.ศ. 2364	ได้รับพระราชทานวิสุงคามสีมาเมื่อ พ.ศ. 2514 ขึ้นทะเบียนโบราณสถานเมื่อวันที่ 7 พฤศจิกายน 2548 เล่ม 122 ตอนพิเศษ 126ง สิ่งสำคัญได้แก่ ศาลาการเปรียญ หรือหอแจก
หอแจกเป็นอาคารรูปสี่เหลี่ยมผืนผ้า มีขนาดกว้าง 12.68 เมตร ยาว 15.40 เมตร สูงประมาณ 8.90 เมตร พื้นยกต่างระดับสูงประมาณ 0.90 เมตร มีมุขยื่นคลุมบันไดด้านหน้า (ทิศใต้) ซึ่งเป็นทางขึ้น  มีบันไดสร้างต่อเติมขึ้นอีก ทางด้านทิศตะวันตก และทิศตะวันออก โครงสร้างส่วนใหญ่เป็นไม้เนื้อแข็ง เช่น เสาไม้ตะเคียนทองถากให้กลมเรียว คาน ตง พื้น และฝาเป็นไม้เนื้อแข็ง หลังคาปีกนกคลุมทั้ง 4 ด้าน ส่วนบนเป็นทรงมะนิลา วัสดุมุงหลังคาเป็นสังกะสี หน้าบันเป็นปิดด้วยไม้กระดานเรียงตามแนวนอน ผนังด้านข้าง (ทิศตะวันออกและทิศตะวันตก) ช่วงยกพื้นต่างระดับมีฝากั้นเว้นช่องหน้าต่างขนาดเล็ก ๆ (ป่องเอี่ยม) ข้างละช่อง ส่วนผนังด้านหลัง (ทิศเหนือ) มีฝาไม้กั้นตลอดแนว เว้นช่องหน้าต่าง (ป่องเอี่ยม) 5 ช่อง ฝากั้นมีลักษณะเด่นคือเป็นฝาสายบัวประกอบร่องตีนช้าง คือ เชิงล่างของฝาไม้เป็นลูกฟักแนวนอน ถัดจากลูกฟักขึ้นไปเป็นฝาไม้ลูกตั้ง นอกจากนี้ไม้ปั้นลมหรือตัวลำยองแกะสลักเป็นหนามเตย หรือลายวันแล่น (ใบระกา) มีขนาดอ้วนเตี้ยหรือสั้น
เอมี (แก้ความกำกวม)
เอมี (Amy) อาจหมายถึง
เจ้าแม่นารายณี
นารายณี มาตา (Sanskrit: नारायणी माता, IAST:Nārayanī Mātā) คือเจ้าแม่ประเภทเทพีพื้นเมืองในศาสนาพราหมณ์ ฮินดูและเป็นเทพีประธานของนารายณีมณเฑียรแห่งอัลวาร (Narayani Mata Temple Alwar) รัฐราชสถาน ประเทศอินเดียซึ่งเป็นหนึ่งในสถานที่แสวงบุญที่นิยมสำหรับมหาชนชาวฮินดูในอินเดีย โดยเฉพาะอย่างยิ่งของกลุ่มสินธ์สมาช (sain samaj) ซึ่งได้รับนับถือเป็นหนึ่งในสามสถานที่ศักดิ์สิทธิ์ทั้งสามของรัฐราชสถาน ได้แก่ มณเฑียรแห่งนี้ นครปุษกรและยอดเขาอภู
เทพปกรณัม
ตามเทพปกรณัมทั่วไปเล่าว่านารายณีมาตาเป็นปฐมสตรีผู้อาจหาญกระทำพิธีสตีในอินเดียตอนเหนือก่อนพระราณีสตี ตามตำนานเล่าว่าเมื่อนารายณีมาตาหลังจากเสร็จการประกอบพิธีกรรมวิวาห์แล้ว นางและสามีได้เดินทางกลับไปยังบ้านเดิมของสามี แต่มีเกิดเหตุงูกัดสามีของนางถึงแก่วายชนม์ นางได้ตั้งจิตระลึกถึงพระอิศวรและขออนุญาตจากพระอิศวรให้ยุติชีวิตในมนุษย์โลกของนางและร่วมเดินทางไปสู่ปรโลกกับสามีของนาง ด้วยความภักดีของนางต่อพระอิศวรและด้วยสัตยาธิษฐานวาจาสิทธิ์ของนาง จึงประกอบพิธีสตีและได้รับการสรรเสริญจากมหาชนต่อมา
ตัวเรียงกระแสชนิดควบคุมด้วยซิลิคอน
ตัวเรียงกระแสชนิดควบคุมด้วยซิลิคอน (silicon controlled rectifier (SCR)) เป็นอุปกรณ์เรียงกระแสแบบ solid-state สี่ชั้นที่ควบคุมการทำงานด้วยกระแส ชื่อ "silicon controlled rectifier" หรือ SCR เป็นชื่อทางการค้าของ บริษัท General Electric พัฒนาโดยทีมวิศวกรนำโดยโรเบิร์ต เอ็น ฮอลล์และจำหน่ายโดย บริษัท แฟรงค์ ดับบลิว กัทส์วิลเลอร์ หรือ บิล ในปี ค.ศ.1957 บางแหล่งกำหนด SCR และ thyristors เป็นความหมายเหมือนกัน บางแหล่งกำหนด SCR เป็นส่วนหนึ่งของตระกูลของอุปกรณ์ที่มีสาร n และ p อย่างน้อย 4 ชั้นสลับกัน หรือตระกูล ทายริสเตอร์ (thyristors)
SCR เป็นอุปกรณ์แบบทิศทางเดียว (นั่นคือ กระแสไหลในทิศทางเดียวเท่านั้น) เมื่อเทียบกับ ไทรแอค (TRIAC) ซึ่งเป็นแบบสองทิศทาง (นั่นคือ กระแสไหลในสองทิศทาง) SCR ปกติถูก trigger ให้ทำงานได้ด้วยกระแสไหลเข้าใน gate ซึ่งตรงข้ามกับ TRIAC ซึ่งสามารถถูก trigger ได้ด้วยกระแสทั้งบวกหรือลบ
โหมดของการทำงาน
อุปกรณ์นี้โดยทั่วไปจะถูกใช้ในงานที่ปิดเปิดบ่อยๆ ในสภาวะปกติอุปกรณ์จะ "ปิด" กระแสที่ไหลผ่านก็มีเพียงกระแสไฟฟ้ารั่วเท่านั้นซึ่งมีปริมาณน้อยมาก เมื่อแรงดันไฟฟ้าระหว่าง gate กับแคโทดมีมากพอทำให้มีกระแสไหลใน gate เกินกว่าเกณฑ์ที่กำหนด อุปกรณ์ที่จะเปลี่ยนเป็น "เปิด" ให้กระแสไหลผ่านจากแอโหนดไปแคโทดได้ อุปกรณ์จะยังคงอยู่ในสถานะ "เปิด" แม้หลังจากกระแสที่ gate ถูกตัดออกไปตราบเท่าที่กระแสที่ผ่านอุปกรณ์ดังกล่าวข้างต้นยังคงมีอยู่สูงในระดับหนึ่ง ถ้ากระแสตกลงจากระดับนั้นช่วงเวลาหนึ่ง อุปกรณ์ที่จะเปลี่ยนเป็น "ปิด"
ถ้าแรงดันไฟฟ้าระหว่างแอโหนดกับแคโทดเพิ่มขึ้นอย่างรวดเร็วพอ, capacitive coupling อาจก่อให้เกิดประจุไฟฟ้ามากพอเข้าไปใน gate ไป trigger ให้อุปกรณ์ "เปิด"; เรียกว่า "dv/dt triggering" ปรากฏการณ์นี้อาจสามารถหลีกเลี่ยงได้โดยใช้วงจร snubber "dv/dt triggering" อาจจะไม่สวิทช์ SCR ให้เปิดให้กระแสผ่านได้อย่างรวดเร็ว แต่ความร้อนที่เกิดขึ้นอาจทำให้ SCR เสียหายได้
SCR ยังถูก trigger ได้โดยการเพิ่มแรงดันให้เกินกว่าแรงดันไฟฟ้า rating ของมัน (breakdown voltage) แต่ครั้งนี้ก็เหมือนกัน จะไม่ทำให้อุปกรณ์สวิทช์ได้อย่างรวดเร็ว แต่อาจจะทำความเสียหายให้กับอุปกรณ์ได้ ควรหลีกเลี่ยง
Reverse Bias
SCR มีทั้งแบบที่มีความสามารถในการทำ reverse blocking และแบบไม่มีความสามารถในการทำ reverse blocking ความสามารถนี้ใช้เมื่อมีการจ่ายแรงดันไฟฟ้ากลับทาง หรือ reverse bias  งานทั่วไปที่ต้องการความสามารถนี้เมื่อ SCR ทำงานเป็น current source inverter
SCR ที่ไม่มีความสามารถในการ reverse blocking เรียกว่า Asymmetry SCR (ASCR) พวกนี้มักจะมี reverse breakdown rating เป็นหลัก 10V เท่านั้น ดังนั้นจึงนำไปใช้งานได้ก็ต่อเมื่อมีไดโอดต่อคร่อมกลับทางอยู่(อย่างเช่นใน voltage source converter) หรือใช้ในวงจรที่ไม่มีการต่อโวลเตจกลับขั้ว(เช่น switching power supply หรือ วงจรไฟฟ้าระบบราง)
ASCR สามารถผลิตให้มีไดโอดย้อนกลับในแพคเกจเดียวกันได้ เรียกว่า RCT หรือ reverse conducting thyristor
วิธีการเปิด gate SCR
forward voltage triggering เกิดขึ้นเมื่อแรงดันไฟฟ้าระหว่างแอโหนดกับแคโทดเพิ่มขึ้นตอนประตูปิด ปรากฏการณ์ที่เรียกว่า avalanche breakdown จะเกิดที่รอยต่อ J2 ถ้าแรงดันไฟฟ้ามีมากพอ SCR จะเปลี่ยนเข้าสู่สภาวะ "เปิด" ปล่อยกระแสเป็นจำนวนมากไหลผ่าน ในกรณีนี้ J1 และ J3 ถูก forward bias ไปเรียบร้อยแล้ว
การประยุกต์ใช้ SCR
SCR ส่วนใหญ่จะใช้ในอุปกรณ์ที่ต้องการการควบคุมของพลังงานที่สูงและอาจมีแรงดันไฟฟ้าที่สูงมากด้วย เช่นในงานที่เกี่ยวกับการควบคุมไฟฟ้าสลับแรงสูง เช่นการหรี่ไฟถนน, การควบคุมให้กระแสมีเสถียรภาพและการควบคุมมอเตอร์
SCR และอุปกรณ์ที่คล้ายกันนี้ใช้สำหรับการเรียงกระแสเพื่อเปลี่ยนไฟฟ้าสลับแรงสูงให้เป็นไฟฟ้ากระแสตรงแรงสูงเพื่อการส่งไฟฟ้าระยะไกล หรือระบบสายส่งกระแสตรงความดันสูง
วัดไพรสุวรรณ
วัดไพรสุวรรณ เดิมเป็นวัดร้าง พระอาจารย์สอน ได้เข้ามาบูรณะในพุทธศักราช 2455 และมีเจ้าอาวาสต่อ ๆ มาอีกหลายรูป ทุกๆ รูปได้สร้างศาสนสถานที่มีขนาดใหญ่ และสวยงามมาก
วัดไพรสุวรรณ ตั้งอยู่เมืองพิษณุโลก ไปทางทิศตะวันออกเฉียงใต้ ประมาณ 28 กิโลเมตร ตามเส้นทางหลวงสายพิษณุโลก - วัดจุฬามณี อำเภอบางกระทุ่ม เลี้ยวขวาอีก 1 กิโลเมตร ถึงวัดไพรสุวรรณ ปัจจุบันตั้งอยู่บนฝั่งตะวันอออกของแม่น้ำน่าน
ประวัติ
วัดไพรสุวรรรณเดิมเป็นวัดร้าง ตั้นอยู่บนที่ราบลุ่มริมแม่น้ำน่านทางฝั่งเหนือ ในนปี พ.ศ. 2455 พระครูวิเชียรปัญญามุนี (สอน ธมฺมโชโต) ได้เข้ามาบูรณปฏิสังขรณ์เสนาสนะต่าง ๆ และได้รับพระราชทานวิสุงคามสีมา ราว พ.ศ. 2465
บริเวณที่ตั้งวัดนั้นเดิมเป็นป่าไม้เบญจพรรณ มีต้นทองขึ้นอยู่มาก พระครูสอนจึงได้ขนานนามวัดให้สอดคล้องกับสภาพแวดล้อมว่า "วัดไพรสุวรรณ" ไพร แปลว่า ป่า และสุวรรณ แปลว่า ทอง หรือ "วัดป่าทอง" นั้นเอง